
DESPUES Dl UN EXITOSO 
INAUGURACION Dl ARUBA 
DOET, DEN ORANAN Dl 
MERDIA A KEDA POSPONI 




TABATA Gobernador interino, sra. Yvonne 
Lacle-Dirksz a haya honor pa habri Aruba 
Doet 2020 na Donkey Sanctuary, unda hun- 
to cu Daniel Tecklenborg, Director di CEDE 
Aruba a haci esaki. Hopi entusiasmo pa den 
oranan di merdia mester a tuma decision pa 
pospone e trabao mas grandi di boluntario 
na Aruba. E ta haci dolor, pero no nada ta 
sosode pornada. 


Esnan cu a bishita PhceMart ayera 

A HAYA EIMPRESION CU MUNDO TA CABANDO 


NA PriceMart, conoci como e wholesaler mas grandi di Aruba, 
pa motibonan te ainda no mucho cla, a haya un ola di cliente, 
cumprando practicamente tur inventario. Gerencia hasta mes- 
ter a limita cierto productonan, Ta kico ta pasando? Mundo ta 
cabando? Tabata e reaccion recibi. 

Pa mas informacion yama 582*7252 

Encuanto e impacto di e reforma fiscal riba nos economia: 

KvK ta propone Gobierno pa pospone 
medidanan pa un tempo indefmi 


Camara di Comercio y Industria Aruba (KvK) a reuni hun- 
to cu Gobierno y otro gremionan comercial pa discuti riba e 
siguiente fase di e reforma fiscal. KvK ta haya importante 
pa informa e comunidad comercial en particular riba kico 
t’e contenido di esaki p’asina por ta mihor prepara y alabes 
contribui na un reforma mas adecua. 

Gobierno di Aruba (GdA) a provee Parlamento di Aruba cu 
un documento inoficial di e ley cu ta elabora riba e fase 2 di 
e Reforma Fiscal. 

Metanan principal di esaki ta pa simplifica e régimen fiscal 
y asina creando un régimen fiscal sostenible. E siguiente 
puntonan ta entre otro e proposicionnan cu lo drenta na 
vigor entrante 1 april 2020: 

PROPOSICIONNAN: 

Impuesto di 6% na frontera. Esaki lo crea infiacion cu lo 
tin un impacto negativo riba nos economia. No tin claridad 
encuanto e aspectonan practico. 

Lo aboli e regimen di IPC (Imputation Payment Company) 
bieu y nobo. Esaki lo tin efecto negativo p’e sector hotelero 
y otro actividadnan specifico. 

Perdida di balor (depreciation) riba propiedad. Esaki lo tin 
un impacto negativo, pasobra mester bay paga mas impu- 
esto riba ganashi di negoshi (Winstbelasting), e potencial 
di e depreciation lo wordo reduci drasticamente. 

Incremento den e “Foreign Exchange Commission” di 1.3% 
pa 1.9%. Esaki lo crea un impacto negativo como cu e ta 
ocasiona un efecto di inflacion. Pagonan den exterior lo 
bira 0.6% mas caro locual lo hiba na expectativanan di un 
crecemento minimo di e nivel di prijs di 0.6%. 

Ta aboli pensioen den propio cuenta (pensioen in eigenbe- 
heer). Esaki lo elimina e posibilidad pa mantene placa den 
e compania y re-inverti den e economia y ta forma asina un 
impacto negativo. 

Por cumpra e provision di pensioen cu a acumula den un 
propio cuenta na 10% enbes di 25%. Esaki ta un medida 
positivo, aunke e ta un ingreso di un biaha so pa GdA. 

Un tarifa di dividendo di 10% riba ganashi reteni. 



KAMER VAM KOOPHANDEL 
EN NIJVERHEID ARUBA 


Esaki ta un medida positivo, sinembargo, esaki tambe ta 
un ingreso di un solo biaha pa GdA. 

Ta incrementa e subsidio di inversion di 6% pa 10%. Na un 
largo plaso esaki ta un medida positivo pa loke ta e clima 
di inversion. 

Ta baha Winstbelasting di 25% pa 23%. Esaki ta ofrece un 
impacto positivo n’e economia na largo plazo. 

CONSIDERACIONNAN 

Mirando e circumstancianan actual, KvK ta di opinion cu 
e puntonan 1 te cu 5 no mester drenta na vigor entrante 
1 april 2020. KvK ta conseha cu e medidanan aki mester 
wordo posponi te cu proximo aviso. 

E situacion cu Aruba ta pasando aden, KvK ta di opinion 
cu puntonan 6 te cu 9 y en particular puntonan 6 y 7 mes- 
ter wordo optimalisa p’asina por genera mas entrada den e 
economia di Aruba. 

Considerando e situacion actual relaciona cu Corona Vi- 
rus y e expectativannan di e impacto cu esaki lo por tin pa 
mundo henter y tambe p’e economia di Aruba, Camara di 
Comercio representando e comerciantenan ta di opinion cu 
no lo ta produnte pa ehecuta e proposicionnan menciona 
anteriormente entrante 1 april 2020 y ta recomenda pa 
pospone e introduccion di esaki te un proximo aviso. 

Ayero tardi, sin ningun clase di anticipacion di e agenda 

Prome Minister Evelyn a anuncia cu 
Aruba tin 2 caso di Coronavirus 

Tur actividad publico di Gobierno a keda posponi 


AYERA TARDI, Prome Minister Evelyn Wever Croes 
a presenta den un conferencia di prensa pa confirma cu 
Aruba tin dos caso di Coronavirus. 

For di diahuebs atardi, tabatin masha rumor caba cu 
tin un caso di Coronavirus na Aruba, y tabata ser men- 
ciona di ta un Mericano, kende a bin haci trabao di 
consultant pa WEB Aruba N.V. E consultant aki ta- 
bata na Aruba caba, pero despues a biaha pa Egypto, 
pa vakantie bay New York y bolbe Aruba. 

Pero dado momento a ser suministra e informacion cu 
e testnan haci ta negativo pa ayera tardi bin bisa cu e 
test a resulta positivo y no uno pero dos. 

Pa loke t’e Arubiano, ta un persona cu tabata na New 
York y a bin Aruba cu e virus. Pero ambos ta den bon 
estado y dentro di algun dia nan por bay cas. Pero mes- 
ter preveni pa tin mas caso. 

Den presencia di varios Hefe di Departamento, Prome 
Minister Evelyn Wever Croes a cuminsa na bisa cu 
lamentablemente Aruba tambe a haya dos caso di coro- 
navirus. A haci tur lo posibel pa tene afo, pero no a 
logra contene e virus aki. 

Actualmente mas cu 110 pais na mundo tine. Aruba 
a keda mas cu 2 luna y mey sin ningun caso y esaki 
a cambia awe. Importante t’awor pa nos por contene 
esaki 

“Mientrastanto, ban no drenta den panico, pero enfren- 
ta e situacion nobo aki cu cabes frieu. Sarampi ta mas 
contagioso cu e corona virus. Pero nos mester traha 
hunto pa contene. Gobierno ta dicidi cu ta cancela tur 
actividad publico entrante awor te cu 31 maart. Inclu- 
so ta pospone celebracion di Dia di Himno y Bandera. 
Despues lo evalua ki dia lo por sigui cu e celebracion 
aki.. 

Nos ta restringi biaheronan for di Europa y demas 
paisnan di e lista di WHO entrante 15 maart te cu 31 
maart. Pero for di awe, lo tin control riba tur pasahero 
cu drenta na Aeropuerto y na waf. 



A dicidi pa for di otro siman sera e scolnan, maske cu 
otro siman ya caba tin algun dia liber. Y tin e ATV- 
dagen y asina lo ta sera henter otro siman y lo evalua 
fin di siman. 

Awor nos mester concentra pa contene y preveni cu e 
virus ta wordo transmit”, segun Prome Minister Wever 
Croes. 

Esnan mas na riesgo ta na grandinan riba 60 aña, y 
esnan cu malesanan cronico. Cuida nan bon 
Laba mas mas tanto posibel, 20 seconde, y usa hand 
sanitizer 

Evita di bin den contacto fisico cu otronan, saluda otro 
sin duna man, brasa, sunchi. Y si bo ta sinti malo, NO 
sali for di cas. Yama 280-0101. 

TUR HENDE CONTROLA 

E consultant tabata na Aruba caba y a bay bin bek. 
Consecuentemente e lo tabatin contacto cu hendenan 
na WEB Aruba N.V., di cual hopi a ser isola na nan 
mesun cas. Pero tur mainta DVG ta haci test cu nan. 

E Mericano ta isola na Hospital y e Arubiano ta isola 
na cas. Conseho ta pa usa mas sanitizer y maske cu no 
tin mucho mas, usa habon. Sigui laba man mas tanto 
posibel. Asina lo evita contagio. 

Tene cuenta cu nos grandinan 

Departamento di Salud Publico, Seccion 
Cuido di Nos Grandinan ta pidi pueblo 



TA confirma cu na Aruba tin dos caso di e Coronavirus 
Covid-19. P’e motibo aki cu ta pidi e comunidad pa por 
fabor ban hunto y proteha e grupo mas vulnerabel, cu 
ta nos Grandinan. 

Si bo ta sinti sintomanan di griep manera keintura, 
tosamento of problema pa hala rosea, por fabor tene 
cuenta cu lo siguiente: 

Si bo tin mayornan, welo/wela, tanta/omo grandi, por 
fabor no bay haci bishita. 

Si bo famia ta den un cas di cuido, por fabor no bay 
bishitanan 

Tuma contacto via telefon cu bo grandi y splica pakico 
bo lo no por bin di bishita 

Pa personanan cu tin un familiar den un cas di cuido, 
por fabor tuma contacto cu e gerente di e cas di cuido 
y puntra nan pa informa kico nan maneho ta pa haci 
bishita den e proximo simannan. 


Por fabor como famia traha un plan hunto con pa pre- 
para pa yuda y proteha un familiar di edad halto. Sea 
ta cu alimentacion, suplimentos, hopi awa y pa nan 
tambe laba man y haci uzo di hand sanitizers cu ta 
contene 60% di alcohol. 

Si bo persona tin sospecho cu bo familiar di edad halto 
por tin Coronavirus. 

Yama dokter di cas y/of e coronavirus Call Cen- 
ter na #280-0101 

Seccion Cuido di Nos Grandinan ta urgi comunidad pa 
tuma medidanan di higiena cu ta ensera laba man fre- 
cuentemente y evita tochi cu wowo, nanishi y boca pa 
preveni di haya e virus of pa plama esaki. 

Di e manera aki nos ta proteha nos mes pero tambe 
nos Grandinan. 

Pa mas informacion por tuma contacto cu Seccion Cui- 
do di Nos Grandinan na ouderenzorg(a)despa.gov.aw of 
por yama na telefon #522-4345 

Mario Pascual Maduro a bira victima 
di explosion di boter di oxigeno 

DIARANZON dia 11 di maart ultimo, Po- 
lis y ambulance a bay mey-mey di Moomba 
Beach cu Hadicurari, unda un diving tank 
perteneciendo n’e compania Palm Beach 
Divers a explota. 

E dia eynan segun nos a compronde Mario 
Pascual Maduro, miho conoci como Maiky 
tabata lastrando un garoshi, cu tabatin 
varios tanki di oxigeno. 

Algo a bay robes y segun esnan eybanda 
un tanki a cay y e cabes a bula, causando 
un explosion. 

Mesora algun persona a bati alarma. Un 
zonido cu a ser scucha pa basta meter leu. 


Na yegada di Polis nan ta haya Mario 
riba su lomba drumi, y por a mira cu ta- 
bata den hopi dolor pero no tabata habri 
su wowo. Su man drechi e tabata cera su 
mokete duro, indicando hopi dolor. 
Paramediconan cu a yega mesora a pre- 
pare pa sali cune direccion Hospital, pero 
ya a observa cu su situacion tabata deli- 
cado. 

Algun rato despues personal di D.T.I tam- 
be a yega pa pone nan mes na altura di e 
accidente. 

Mientrastanto algun rato prome, personal 
di e compania di Dive a sigui y a bay cu e 
resto di e tankinan. 

Diabierna mainta a drenta e lamentabel 
noticia cu Mario Pascual Maduro conoci 
tambe como Maiky di 56 aña a fayece. 
Mario Pascual Maduro a nace 12 di no- 
vember 1963 y na bida ta ruman di Pas- 
toor Jairo Maduro. 

Nos kier a desea famia di Mario Pascual 
Maduro hopi forsa den e dianan cu ta bin. 

AWEMainta hunto cu Cuerpo Policial kier 
a manda palabranan di condolencia n’e 
famia di e fayecido. 



FALLiN lovE 

MORFTHAN J USriHE VIEW. 

PRIVAIEISLAND DINING 

Dig yourtoes in the sand and unearth a tale worth telling asyou revel in a tnjly 
unforgettable dining experience.J oin usaboard ourwatertaxiand getwhisked away 
to a tropical paradise where we've reserved a shoreside table justforyou. Here, you'll 
find yourself swaying along to the gentle sounds of our live music os the first plotes of 
your4-course dinnerarrive by your side. And whetheryou're focused on the food or 
the compony, you’ll wont to copture every coptivating moment. 


n? 


CON1ACTOURNAVIGA1DRAT583-6000 FORDE1AIL5 

$80 perperson* 

Cancellation fee of $30 applies. 

Kids5-12yearsold are half price. 

All-inclusive guestspay $43 IQI 

including service charge and taxes ** 

*Please note a 15%service cha rge will be added to yourfinal bill. 


RENAISSANCE* 

ARUBA RESORT & CASINO 

Accidente entre auto y bromer na rotonde di Bushiri 



PROME cu 12’or di merdia automobilistanan a 
spanta na momento cu nan a presencia un accidente 
entre auto y un bromer n’e rotonde di Bushiri. 

E motociclista coriendo riba e rotonde a perde control 
y a dal den un auto. E1 a cay y a sufri hopi rasca na 
diferente parti di su curpa. 

Na momento di e accidente e tabatin helm bisti. Aun- 
ke cu e tabata cana y tabata mustra bon, Polis a dicidi 
di yama Ambulance pa motibo cu a constata cu no ta- 
batin solamente rasca superficial, pero algun tabata 
profundo. 

E mes no tabata kier a bay cu ambulance, pasobra e 
tabatin cos di bay haci. Pero finalmente a logra con- 
vence cu tabata pa su mesun bon. 

Leerorkest Aruba, Bonaire y Corsou a reuni na Aruba 


DURANTE ultimo fin di siman Directiva- 
nan di e Leerorkestnan di Aruba, Bonaire y 
Corsou (ABC) a reuni cu otro y a palabra di 
forma un relacion di trabou mas estrecho cu 
otro riba tereno di desaroyo di e trabou di Lee- 
rorkest na ABC. 

Mester menciona cu e relacion di trabou aki 
ta danki n’e apoyo y sosten financiero di Mi- 
nisterio di Husticia y Seguridad Hulandes pa 
traha hunto na crea un mihor futuro pa nos 
hubentud. 

Enbez di medidanan represivo ta pone ayudo 
disponibel pa un programa preventivo den un 
cuadro “holistico” di e desaroyo di e mucha. 

Cu esaki, partidonan ta uni nan mes pa traha 
cu otro na un desaroyo sano y n’e bienestar di 
e mucha. 

Cu e lema cu ‘Musica ta pa TUR Mucha’ lo co- 
labora y intercambia idea, planificacion y ehe- 
cucion di trabounan, midi experiencia y resul- 
tado di e trabou pa cu e desaroyo di Leerorkest 
usando e metodo di Leerorkest Hulanda. 

Den esaki claramente tin bastante espacio 
pa ‘Caribisa’ e programa Hulandes y duna e 
trabou di Leerorkest su propio identidad. Den 
esaki lo haci uso di loke den pasado a uni nos y 
intercambia desaroyonan nobo pa crecemento 
sano di nos muchanan. 

Dor di usa e metodo aki den union, por logra 
midi e desaroyo y logro. 

P.e. Curacao despues di 4 aña y cu un total 
di XXX alumno ta conta cu solamente 3 “zit- 
tenblijvers”. Intercambio di conocemento y en- 
trenamento di docentenan lo yuda desaroya e 
“teamspirit” dentro di Reino. 

A keda acorda cu partidonan lo traha na un 
presentacion conhunto di Leerorkest pa cu ce- 
lebracion di Dia di Reino 2020. 

Cu esaki partidonan ta y lo sigi traha na ehe- 
cucion di e metodo di Leerorkest y na un eva- 
luacion conhunto di e logronan. 




Selecciona cinco (5) number 
entre 1 y 35 


Selecta bo numbernan pa e 
sorteo desea y siguiente sorteonan. 
Pa asina bo keda den wega! 


Puntra bo rebendedo pa opclonan dl combo. 


w w w Jott oa r u ba xo m 

Po su oporte excelente no culturo Arubono... 

"Festival Un canto pa 
Aruba su himno y bandera" 
dedka na Edjean Semeleer 


Fundacion Folklorico di Festival- 
nan “Un canto pa Aruba su himno 
y bandera” a anuncia cu pa aña 
2020 lo dedica e festival aki na nos 
cantante Edjean Semeleer kende 
alabes lo ricibi un reconocemento 
y homenahe special durante e gran 
anochi final di e festival aki diasa- 
bra proximo. 

Un reconocemento y elogio bon mer- 
eci pa Edjean su aporte excelente, 
continuo y impresionante na cul- 
tura di nos isla. Un hoben talentoso 
y multifacetico, cu un amor fervien- 
te pa nos cultura. 

Fundacion Folklorico di Festival- 
nan “Un canto pa Aruba su himno 
y bandera” ta considera nos orguyo 
nacional Edjean Semeleer como un 
di e mayor exponente y protector di 
e cultura Arubano y un di e promot- 
ornan di mas importante y influy- 
ente di nos herencia cultural. 

E ta un artista local cu un carera 
musical y logronan sumamente im- 
presionante, cu ta stimula un senti- 
do di orguyo serca nos localnan y ta 
fomenta compromiso p’e bienestar 
y progreso di Aruba. 

13 Di maart 1994, Edjean su carera 
ta cuminsa oficialmente na edad di 
10 aña cu su participacion na Fes- 
tival Voz-i-Landia. Den poco tempo 
Edjean a bira un di e cantantenan 
mas stima y solicita riba Aruba. 
Hopi di nos por corda varios presen- 
tacion memorabel y su cancionnan 


cu a bira exitonan grandi y inmor- 
tal, specialmente su cancionnan 
dedica na nos isla, nos hendenan y 
nos himno y bandera. 

Na maart 2001 Edjean a participa 
pa prome bes na Festival “Un canto 
pa Aruba su himno y Bandera” cu 
un composicion di Casin Giel tit- 
ula “Alma y curazon di nos himno 
y bandera” y a bira ganador abso- 
luto di e festival aki. Asina a sigui 
varios participacion mas di Edjean 
y varios triunfo mas den e festival- 
nan aki. 

Edjean ta nos actual “Rey di Rey- 
nan” di Dande y banda di esaki a 
sali “Rey di Dande” na 3 ocasion. 
Un artista cu den su 26 aña di care- 
ra musical a logra masha hopi y a 
enrikece nos cultura y herencia mu- 
sical di un forma admirabel. Nota- 
bel ta cu esaki Edjean a logra na un 
edad hopi hoben. 

Banda di su numeroso conciertonan 
sold-out, Edjean ta brinda plata- 
forma y oportunidad na otro artis- 
tanan local pa nan tambe por briya 
y resalta riba escenario, haciendo 
bon uzo di su talento tambe dor di 
organisa y presenta varios conci- 
erto pa yuda recauda fondo pa un 
lista largo di organisacion, causa y 
fundacion local, recaudando te cu 
awor mas di 300 mil florin p’e or- 
ganisacionnan aki desde aña 2014. 



Awendia, como co-fundador y em- 
bahador di Fundacion Go Cultura, 
Edjean ta sigui marca pasonan 
firme y positivo pa nos cultura por 
tin un lugar mas central y impor- 
tante den desaroyo di nos isla y p’e 
creatividad di nos artistanan por 
ricibi mas elogio y sosten. 

E ta un di e motornan principal 
tras di un di e proyectonan mas re- 
cien cu nos por menciona, cu ta un 
proyecto hopi positivo cu ta conta 
cu un sosten hopi grandi for di nos 
comunidad. Ta trata aki di e res- 
tauracion y conservacion di Teatro 
Ser’i Noka. 

Nos ta menciona solamente algun 
di su iniciativa y logro, consideran- 
do cu si nos dedica na tur, lo no tin 
suficiente pagina pa nos termina. 
Nos ta gradici Edjean inmensam- 
ente pa tur loke el a haci, ta haci- 
endo y lo sigui haci pa nos pais, nos 
hendenan y nos cultura. 

Alabes nos ta invita henter pueblo 
di Aruba pa tey presente awe dia 14 
di maart riba Plaza Libertador Beti- 
co Croes, no solamente pa apoya y 
disfruta di e presentacion di tur e 
artistanan participando den Festi- 
val “Un canto pa Aruba su Himno 
y Bandera” pero tambe pa rindi elo- 
gio hunto cu nos na un gran yiu di 
tera cu semper a lucha pa proteha, 
promove y engrandece nos cultura. 

Accidente na Yucuri 
diabierna mainta tempmn 



DIABIERNA mainta tempran pa mas 
o menos 7’or, Polis y ambulance a bay 
riba e caminda di Yucuri, unda a sos- 
ode un accidente cu hende herida. 

Na yegada di Polis di Trafico e ta topa 
dos auto marca Suzuki, uno ta un Bale- 
no y e otro un SX4. 

Por a constata cu e Sx4 a dal n’e banda 
robes di e Baleno, causando cu e tire di 
e SX4 a kibra. 

Ambulance cu tabata cerca a atende 
cu e persona herida, kende tabata den 
Baleno. Probablemente den e impacto e 
lo a fractura un brasa. 



CLUB KlftRANACHA 60' 


Club Kibrahacha 
60 + ta cancela 
tur actividad te 
cu proximo aviso! 


Club Kibrahacha 60+ ta par- 
ticipa na tur su miembro y bo- 
luntario cu nan ta cancela tur 
nan actividad te cu proximo 
aviso. 

E decision aki ta den cuadro 
di medidanan p’asina prote- 
ha nos grandinan pa cualkier 
riesgo di e coronavirus. 


Club Kibrahacha ta cancela 
tambe su actividad pa publi- 
co di 18 di maart benidero na 
Museo Arqueolgico Nacional 
Aruba. 

Pa mas informacion por tuma 
contacto cu nos centro na tel: 
582-8159. Ta informacion di 
parti di Jeffrey Matos, Direc- 
tor, Club Kibrahacha 60+ 



mJLhJyJ % HIMNOYBANDERA 
17 & 18 di Maart 5PM - 10.30PM 

Live Entertainment by GRUPO Dl BETICO 
Live Entertainment by RINCON BOYZ 
Folkloric Dance Show 
& Live Art (community Partic(pation) 


RENAISSANCE' 

Rosa pa tur empleada di Riu Palace Aruba 



GERENCIA di Riu Palace Aruba a celebra Dia di 
Hende Muher cu su empleadonan. Den cafetaria di e 
hotel, gerencia a topa cu e empleadonan femenino y a 
regala cada uno un rosa. 

No solamente un rosa, pero a sorprende tur empleado 
cu un banda di trio, kendenan a toca un variacion di 
musica. 

E banda a pone un dushi ambiente p’e empleadonan, 
kendenan tabata den nan ora di descanso. 

Tambe e empleadonan a disfruta di e cuminda sabroso 
cu e team di cushina a prepara pa nan. Tur empleado 
femenino tabata contento y agradecido cu e bunita 
gesto di gerencia di Riu Palace Aruba. 

Presentacion oficial di e buki 
"Damnatio Ad Bestias" na 
Biblioteca Nacional Aruba 



AUTOR local sr. Vivienno “Vi” 
Frank Jr. a presenta su prome 
buki titula: ‘Damnatio ad Bes- 
tias’ diahuebs ultimo na Biblio- 
teca Nacional Aruba na Playa. 

‘Un bestia unico, cu por hari y 
mata su prohimo p’un florin’. Esaki 
t’e subtitulo di e buki ‘Damnatio ad 
Bestias’ cu cual sr. Vivienno “Vi” 
Frank Jr. ta haci su dehut cu ne 
como escritor. 

Un huki scirhi den idioma Papia- 
mento, y cual muy probabel lo ta 
un primicia den literatura Arubia- 
no na Papiamento, ya cu aki nan 
ta trata di un thriller solamente 
pa adulto completamente di origen 
propio di Aruha; e eventonan ta 
tuma lugar na Aruha, y e ta scirhi 
na Papiamento di Aruba dor di un 
autor Arubiano. 

Te con leu cu ta conoci, buki(nan) 
pa adulto di e indole aki na nos idi- 
oma ainda no ta existi. Por bien ta 
cu den e caso aki por papia di un 
genero nobo na nos isla: ‘Thriller 
Crioyo’. Anselmo Zievinger, cono- 
cido maestro di scol, escritor, fllo- 
sofo y haluarte nacional, a muri un 
morto sumamente cruel... 


Un persona ta dicidi di haci un de- 
nuncia publico cu aki no ta trata 
di un morto natural, sino di un cri- 
men premedita. 

Hopi na Aruba ta descarta e de- 
nuncia aki como algo emocional. 
Sinembargo, otronan si ta dicidi di 
busca drechi kico tin di berdad den 
e denuncia aki. 

E secretonan cu nan lo descubri ta 
di un indole asina hororoso, cu nan 
lo inicia sucesonan cu lo laga e isla 
completo den shock. 

E buki cu titulo “Damnatio ad Bes- 
tias” - traduci libremente fo’i Latin: 
‘Condena n’e Bestianan’ — por wor- 
do clasiflca na Ingles como un ‘Psj- 
chological Crime Horror Thriller’, 
un thriller psicologico criminal cu 
elementonan di horor den dje. 

E titulo na Latin ta relaciona n’e 
evento di mesun nomber den Roma 
antiguo caminda Cristiannan, y 
otro nan condena na morto, tabata 
wordo tira den arena di Colosseum 
yena cu bestianan salvahe. 

Kico ta deflni un thriller? Kico t’e 
diferencianan den su suh-genero 
nan? Kico t’e diferencia entre teror, 
horor, y suspenso? 

Pakico a scoge e titulo aki, y pakico 
na Latin? Tur esaki y mas por haya 
sa n’e charla cu Vi Frank Jr. a tene 
diahuebs 12 di maart ultimo, ca- 
minda lo tin e placer pa Vivienno 
“Vi” Frank Jr. en persona presenta 
su buki debut, un thriller psico- 
logico criminal titula ‘Damnatio ad 
Bestias’. 


mi trece desaster ariBa nai%for dt cuaC 
nan nojTor sca_pa. Masñe nan scQima Tia mi Co 
Mi no scucña nan^ 


Anselmo Zievinger, conocido maestro, escritor, 
filosofo, y baluarte nacional, ta muri un morto 
hororoso y sumamente crueL.,. 

Un persona ta dicidi di haci un denuncia publico cu 
aki no ta trata di un morto natural, si no di un cnmen 
premedita... Hopi na Aruba ta descarta e denuncia 
como algo emocional. Sinembargo* otronan ta dicidi 
di busca drechi kico tin di berdad. E secretonan cu 
nan lo descubri ta di un indole asina hororoso, cu 
nan to inicia sucesonan cu lo laga full e isla 
compieto den shock.., 

Vtutenna "VI'* Franfc )r. (1555), deidt hoben lemper 
tabata Interesa den rtoTla. Sa genera faborrto 
e.o. ta fkclon v thrllleman Cotko (Cothk tslovelO- 
Detpuef pa varkH aña a fblrbi variw rtorfancm 
CortkD d'ert e genetD dM mi Inglei lin té oinda 
pubrca nan, el a dlcidi di hacl lu prDme publicacitNi 
oficioJ den fomiá d1 un thrijler ria PapiarTienta. 
Bcmda di lu otro pcaiors octiuidadnan manera e.o. 
litei'crtura, pellttilp, Tnogki çu çartp, biirar, rfiiiiiçaF 
percuilon, y UMgcmcin rtrategico d1 meia el a rtudia 
e.ó. Bedriffibunde ira HuloTida, y tln hapi aiki den e 
rcimo di Mana(^rrMnt CoruuKing. 




Biblioteca 

NadonalAruba 


unTHRiLLERskirbidoordi Vi Frank Jr. 

* ^ * 

Fecha: Diahuebf 12 di inaart, 2020 
Luga: Biblioteca^Naciopai Aruba 
George M*adurostraat 13 
Orario: 7:30 PM (Poita ta habri 7:00) 

Entrada: GRATIS. • 


ANUNCIO IMPORTANTE 

di 

KERKI PROTESTANT PIEDRA PLATYSAN NICOLAS 
TURSIRBISHIYEVENTO 
TA KEDA CANCELATE PROXIMO AVISO 
DESDE 14MAART2020 

BELANGRIJKE MEDEDELING 

van 

KERKI PROTESTANT PIEDRA & SAN NICOLAS 
ALLE KERKDIENSTEN EN EVENEMENTEN 
ZIJN TOT NADER ORDER AFGELAST 
VANAF 14MAART 2020 

Diasabra, 14 Maart 2020 


F.A.D.A. ta anuncia nan prome "Video Gaming Conference" 

Aruba Bank y Rui la ferma parli pa 
yuda cencienlisa nes cemunidad 



DURANTE un conferencia di prensa na oficina prin- 
cipal di Aruba Bank, F.A.D.A. (Fundacion Anti Droga 
Aruba) a anuncia nan prome conferencia tocante “vid- 
eo gaming” cu lo tin e titulo di “login to the unknown”. 

Den e ultimo dos aña nos por a nota un crecemento con- 
ciderabel na adiccion na video gaming y social media. 
E tipo di adiccon aki a wordo añadi den e ultimo ver- 
sion di International Classification of Diseases (ICD- 
11) y den e ultimo version di Diagnostic and Statistical 
Manual of Mental Disorders (DSM 5.1). 

Mirando e peligernan/retonan nobo cu esaki ta trece 
cu ne pa nos hubentud y comunidad general y pa eleva 
e falta di informacion cu tin den nos comunidad riba e 
topiconan aki, FADA ta organisando un conferencia di 
dos dia. 

Durante e conferencia aki lo tin 4 invitado interna- 
cional cu ta experto reconoci profesionalmente pa nan 
conocemento riba e materia di adiccion na social media 
y video gaming. 


Cameron Adair (Canada), Game Quitters: Dr. Jeroen 
Lemmens (Hulanda), University of Amsterdam/Am- 
sterdam School of communication Research/ Center 
for research on children,Adolescents and media. 

Dr. Johnny Tock (USA), Restart Life: Dr. Nestor Tor- 
res (Colombia) Somos Fundacion Juego Patologico 

E conferencia lo tuma lugar riba 5 y 6 di juni 2020 na 
RIU Palace Aruba den Oranjestad Ballroom, cumin- 
sando for di 8’or di mainta pa 5’or di atardi. 

Dia 5 di juni 2020, e conferencia lo ta special pa profe- 
sional den diferente area di ciudo, social y salud men- 
tal. 

E di dos dia, 6 di juni lo ta special pa tur mayornan 
cu ta desea di forma parti di e conferencia aki y ricibi 
informacion valioso tocante e tema di “video gaming”. 

Pa cu e conferencia aki FADA ta bezig actualmente cu 
un encuesta tocante e topico di video gaming y social 
media. E encuesta aki ta pa personanan for di edad di 
10 aña te cu un adulto. E resultadonan di e encues- 
tanan lo ser presenta riba e prome dia di e conferencia. 

AIENCION! 






Si bo tin e sintonnanan di coronavimsporfaboryama callcenterinstitui 
pa Gobiemo di Amba na telefon 2S00101 . 

PorfaborNO acudi na Huisartsenpost (dokter na warda). 

Acudi na departamento di Emergencia solamente si bo tin sintomanan severo 

Sintomanan: 

✓ keintura riba BSgrado 

✓ tosseco 

✓ falta di rosea 



Q 


+ ^ Dr. Horacio E.Oduber 

HOSPITAL 


HUmO NOSPORCOMEAHE! 


Pasadia Bibito Pin, Pasadia Briyo di Solo y Centro Man na Obra 

Tambe sera di 16-20 di maart 
mescos cu Scol Dun' un Man 




&TICHTIN<S VÓOP vleSTANOELlbk: 
SEH&NDICAPTEN AtPUSA 


SVGA ta sigui e maneho di Gobierno pa cu scolnan p’e 
departmentonan Pasadia Bibito Pin, Pasadia Briyo di 
Solo y Centro Man na Obra. Logicamente Scol Dun’ un 
Man lo ta sera mescos cu otro scolnan na Aruba. 

Tur 4 departementonan lo ta sera di 16 di maart te cu 
20 di maart. 

Si den transcurso di otro siman Gobierno lo bin cu mas 
medida pa cu scolnan esaki lo conta tambe pa cu e de- 
partmentonan menciona. 

Pa cu nos cas di 24 ora Cas Sjabururi ta conta cu mas 
cliente cu posibel lo bay serca nan famia. 

Tur actividad pa Aruba Doet tambe ta cancela. 


Hopi jammer vooral cu mester a cancela pa awor un 
campamento di Pasadia Briyo di Solo cu despues di 
hopi aña a wordo organisa y ta mustra di lo a bira algo 
hopi nice. 

Nos ta pidi comprension na nos trahador, Mayornan y 
cliente/alumno pa cu e medidanan aki cu ta p’e bien- 
estar di nos tur. 

Ta pidi tur persona tene bon cuenta cu e medidanan 
preventivo cu por tuma cu ta entre otro laba man hopi 
cu jabon, no duna otro man, niester den elleboog. Please 
cuido nos mes bon den e temporada aki pa Aruba pasa 
liher over e corona crises. Ora tin simptoma yama ho- 
tline 280-0101. 

Diasabra, 14 Maart 2020 


Cede Aruba ca conseha pa pospone 

proyecto di Aruba Doet 


DEBI n’e situacion di Coronavirus, CEDE Aruba y 
e team di ARUBA DOET a conseha tur organisacion 
y boluntario pa pospone nan actividad di Aruba Doet. 
CEDE Aruba no ta haya responsabel pa laga e activi- 
dadnan tuma lugar n’e momento aki. 

“Cu dolor den nos curazon” nos ta duna e conseho aki. 
Aruba Doet ta un evento pa conecta comunidad, pero e 
no ta mas importante cu nos salud. 

Nos ta enfatisa cu tur proyecto ta wordo posponi, nan 
no mester wordo cancela. Nos no ta kere cu ta bay tin 
un fecha nacional atrobe, pero cada organisacion por 
dicidi riba un fecha nobo ora e situacion ta trankil. 

Nos lo informa boso di esaki mas concreto ainda. 

Si tin organisacion cu proyectonan chikito cu ta haye 
responsabel pa bay dor, nos no ta prohibi esaki. Pero e 
ta importante pa evita cu gruponan di riesgo pa Coro- 
navirus ta participa. 



Importante: CEDE Aruba y e team di Aruba Doet ta 
pidi cada organisacion pa tuma contacto cu nan bol- 
untarionan via telefon, mail, whatsapp of facebook, pa 
informa nan manera debe ser. 

Nos ta conseha boso pa palabra cu riba un otro mo- 
mento, boso lo por tuma contacto cu nan pa organisa e 
proyecto ainda. Masha danki p’e comprension! 


Pa un servicio semper mas cerca di bo! 

Re-Opening di Carry-Out Tropical Bottling na San Nlcolas 


DIA 16 di maart benidero, Tropical Bottling Com- 
pany lo bolbe habri su servicio di Carry Out na San 
Nicolas despues di algun aña. Manera custumber, 
na Balashi tin e planta di Tropical Bottling Com- 
pany, y na Oranjestad den LG Smith Boulevard tin 
servicio di Cash & Carry obtenibel caba, pues awor 
esaki ta bin San Nicolas bek unda clientenan lo por 
bin cu bo auto, piki producto di Tropical Bottling 
Company manera refresco, cerbes, malta, awa, y 
un gran variedad di producto na benta. 

Esaki lo habri bek na San Nicolas den planta 
bieu di Victoria, net banda di oficinanan di ATCO 
cu orarionan den siman [dialuna pa diabierna] di 
9am-12pm, y lpm-6pm, diasabra 9am-lpm, na 
unda e servicio aki awor lo ta mas cerca pa esnan 
den area di San Nicolas, Savaneta y Pos Chikito. 


Boternan bashi por wordo regresa tambe y clien- 
tenan ta ricibi cash 0.20 cent pa cada boter. 

Pa clientenan cu tin negoshi, cu ta haci compras 
cerca Tropical Bottling Company caba, por tin e 
servicio aki obtenibel awor na San Nicolas pa dife- 
rente producto cu nan por cumpra riba nan cuenta 
of cash. 

Esaki ta un extension di Tropical Bottling Compa- 
ny na San Nicolas p’asina ofrece e clientenan un 
servicio mas cerca di nan, pero tambe na consum- 
idornan cu tambe por bay eynan y haci compras 
facilmente tambe. 

Esaki tambe ta den conexion cu e vision di Meta- 
Corp pa asina sigui na expande den San Nicolas y 
stimula nos economia local. 

DEA la muda pa John F. 
Kennedy Education Center 





SilLUKmg 




jliniiiiniinii] 


ENTRANTE diahuebs dia 19 di maart proximo, 
diferente departamento encarga cu enseñansa na 
Aruba ta cuminsa muda pa John F. Kennedy Edu- 
cation Center. 

En conexion cu e mudamento Departamento di 
Enseñansa Aruba (DEA) ta informa cu su oficinan- 
an lo ta cera pa publico for di diahuebs dia 19 di 
maart te cu diaranson dia 1 di april 2020. Entrante 
dialuna dia 6 di april 2020 Departamento di Ense- 
ñansa Aruba lo ta ubica na John F. Kennedy Educa- 
tion Center na Stadionweg 37. 

E number di telefon di DEA, 528 3400, lo keda me- 
sun cos. Riba dicho fecha lo por cuminsa brinda ser- 
vicio atrobe na publico. 

Durante e dianan cu Departamento di Enseñansa 
ta cera por acudi na website www.ea.aw como 
tambe na facebook book page @EducationAruba pa 
informacion relaciona cu Enseñansa Aruba. Si tin 
pregunta lo por manda un email na info@ea.aw y lo 
haci maximo esfuerso pa atende cu esaki te na unda 
ta posibel. 


Dienst Inspectie van 
het Onderwijs y Bureau 
Leerpkht ta muda 
pa John F. Kennedy 
Education Center 

Dienst Inspectie van het Onderwijs y Bureau Leer- 
plicht ta participa cu nan lo ta cera pa publico entrante 
diahuebs 19 maart 2020 en conexion cu mudamento di 
e departamento y bureau aki. 

Entrante dia 6 di april 2020 Dienst Inspectie van 
het Onderwijs y Bureau Leerplicht lo ta ubica na 
John F. Kennedy Education Center, Stadionweg 
37. 

Tambe ta participa cu e numbernan di telefon a cam- 
bia. E numbernan nobo ta lo siguiente: Dienst Inspec- 
tie van het Onderwijs: telefon 281-6015: Bureau Leer- 
plicht: telefon 281-6000. Alabes ta informa, cu entrante 
dia 6 di april 2020 lo atende publico na nan adres nobo. 

AWEMainta 


Diasabra, 14 Maart 2020 


UN SNECHI DIPAEABRA DI DIOS 


III DIADOMINGO Dl CUARESMA 15 maart 2020 

1 lect.: Ex 17, 3-7 
Salmo 95 

2 lect.: Rom 5,1-2. 5-8 

EvangeliO: Hn 4, 5-42 / Hn 4, 5-15. 19-26. 39. 40-42(lectura cortico) 



Den e tempo aya Hesus a pasa via Samaria y yega un ciudad cu yama Sicar.... Ey 
tabatin e pos di Yacob, y Hesus cu tabata cansa di biaha, a cay sinta banda di e 
pos....Un muhe Samaritana a bin saca awa y Hesus a bis’e: “Duna Mi un tiki awa di 
bebe.” ...E muhe a contesta Hesus: “Bo ta Hudiu y ami ta un Samaritano, ta con bo por 
pidi mi coge awa pa bo bebe?” T’asina cu Hudiunan y Samaritanonan no tabata parti 
un bonchi cu otro! Hesus a contesta e muhe: “Si bo tabata conoce e don cu Dios ta 
duna y tabata sa ken ta pidi bo un poco awa pa bebe, abo lo a pidiE awa y E lo a duna 
bo awa cu ta duna bida!” E muhe a responde: “Shon, bo no tin hemchi y e pos ta 
hundo. Di unda bo ta saca e awa ey cu ta duna bida anto? .... Hesus a sigui bis’e: “Ken 
cu bebe for di e awa aki ta bolbe haya sed, ma es cu bebe for di e awa cu Ami dun’e, 
lo no haya sed nunca mas. E awa cu Ami dun’e lo bira manera un fuente di awa cu ta 
brota y core pa duna bida eterno.” E ora ey e muhe a bis’E: “Señor, duna mi e awa ey! 

Ya mi no ta haya sed ni mi no tin nodi di bin coge awa aki mas.Dios ta spirito; 

p’esey esnan cu ta ador’E mester hacie den Spirito y berdad.” E muhe a bis’E: “Mi sa 
cu e Mesias, esun cu nan ta yama ‘Cristo’, mester bini. Y ora e bini, lo e splica nos tur 
cos.” E ora ey Hesus a bis’e: “T’Ami, cu ta papiando cu bo, t’E!” Den e ciudad ey hopi 
Samaritano a kere den Hesus, pasobra e muhe a testigua: “El a bisa mi tur cos cu mi a 
yega di haci!”... 


Palabra di Señor! 


MENSAHE 

(pa compronde bon e mensahe ta urgi pa lesa evangelio completo: Hn 4,5-42) 

Awa ta simbolisa purificacion y bida. E ta e substancia 
alimentacion. Ora nos ta sinti sed nos ta compronde su gran 
di pos di Yacob Hesus ta topa cu un muhe di Samaria. Nan 



primordial di 
balor.Banda 
dos ta busca 


awa pa sacia nan sed. Pero fo’i principio Hesus ta combersa cu e señora aki riba dos diferente 
superficie: sed natural y sed spiritual. E Samaritana tin mester di awa pa bebe, pero tambe e 
tin sed di amor y paz. E tabata busca amor cu diferente casa, pero no a hay’e. Su pareha 
actual no ta su esposo - kiermen e ta biba den pica di adulterio. Na luga di haya amor y paz, e 
ta sinti su mes bashi y mancha cu pica. Den esey Hesus ta presenta su mes como fuente di 
awa bibo. Un awa cu por purifica su bida di antes. Tambe un awa cu ta dun’e bida nobo. E 
awa aki ta Hesus su palabra di bida, su amor y misericordia. Samaritana ta pidi:“Senor, duna 
mi e awa ey/’Di igual manera nos por tin sed pa diferente cos. Principalmente sed di amor. 
Nos tur kier ta stima. Hopi hende a pasa mesun aventura di e Samaritana, di cambia pareha 
tras pareha buscando amor, pero na luga di amor nan a perde paz y a keda bashi.Hesus sin 
reclama nos pasado ta ofrece nos su amor y misericordia. Esey ta su manera pa sacia nos 
sed.Den tempo di cuaresma aki Hesus kier brinda nos e awa di purificacion (pordon 
sacramental) y amor cu ta duna bida eterno. 


ORACION 

Señortene misericordia di mi poberpecador, manerabo 
tabatinmisericordia cu e muheSamaritana. 

PROPOSITO 

Medita riba amor cu Dios tin pa bo. 

A 

Aiifora 




.o<^ 


^omc & (^nemetto/uf 

ANUNCIO Dl MORTO 


A fayece 



Sr Mario Pascual Maduro 

*12-11-1963 -1-13-03-2020 


Acto di entiero lo ser anunciadespues. 


AiKra 




.o<^ 




Gradicimento y Invitacion 

Den nomber di nos famia nos kier a gradici tur esnan cu 
a mustra nan atencion y a duna nos sosten durante e 
momentonan dificilnan aki y na e momento di despedi- 
dad di nos defunto stima: 



Jeanrald Nayron Geerman 

* 7 mei 1990 - -i- 4 maart 2020 

Boso atencion duna ta masha aprecia y ta un gran 
consuelo pa nos. 

Un danki na un y tur cu a manda carchi, krans, whatsapp, 
email y cu a hasi yamada. 

Alavez ta invita pa asisti na tres Santo Sacrificio di Misa, 
cual lo tuma lugar: 

Diabierna, 13 maart 2020 
Diasabra, 14 maart 2020 
Diamars, 17 maart 2020 

Pa 7or di anochi na Misa Inmaculada Concepcion, Santa 
Cruz. 

Boso atencion ta un gran consuelo pa nos. 

Boso presencia lo ta altamente aprecia. 

Cu nos defunto stima Jeanrald, su alma sosega na paz. 





"Señorta mi wardador, mi'n tin falta di nada 
Den cunucu di yerba berde e ta pone mi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason, 
nos ta anuncia fayecimento di nos ser stima: 



Sr. Jozef Leo Geerman 

Mihor conoci como "Leo" 

*28-06-1947-t12-03-2020 

Acto di entiero lo wordo anuncia despues 



A^ra 

^ 

^UM&tai ^OM^ & é^ieMta^Conu 

"Amor y fieldad ta topa,husticia y pas ta brasa otro: 
Fieldad ta brota for di tera y husticia ta baha for cielo. 
Husticia lo bai dilanti y pas lo sigui den su paso"(salmo 
85,10) 

Conforme cu boluntad di Dios y gradecido na loke el a 
haci y nifica pa nos, nos ta participa fayecimento di 



Sr. Vdo Jacobo Eckmeyer 

Mihor conoci como "Coco" 

*07 -Feb-1934 - 1 12 -Mar-2020 

ex - chauffeur di Arubus 

Casa di defunto Imelda Eckmeyer-Bermudez 

Acto di entiero lo wordo anuncia despues. 

Oportunidad pa condolencia : na cas Boegoeroei # 32 di 
7:00 pa 9:00 di anochi. 







*^UM&tai ^oM» & é^teMta^Cvuf 


"Nan a ataca mi na momento fatal, pero Señor a duna mi 
suapoyo. El a hiba mi cun E na un luga espacio so, El a 
libra mi pa motibo cu E tabata stima mi." 

Salmo 18:18-19 
A fayece cristianamente 



Jesus Emanuel Flanegin 

mihor conoci como: Nel of Roger 
10-05-1956-09-03-2020 


Nanomber disu: 

Rumannan: 

tVictoriano (Vito) y -i- Nanachi Thiel Croes 

Henrique (Chino) y LeichinThiel Ignacio 

-I- Fernando (Elio) Flanegin 

Mathilda (Thilda) y Henny LacléFlanegin 

Jan Willem (Wim) Flanegin 

Angel (Chonai) y YnesFlanegin Ramos-Lanoy 

Jan Hendrik (Jenny) y OmairaFlanegin Lugo 

Compañera 

Carmen Zenaida Rebolledo 

Tantanan 
Johanna Albertsz 
Sira y Belin Dabian 

Tur Subrinonan: 

Victor, Eric, Robert, llienne, Annaly, Rayrony nan famia 
Enry, Elvis y nan famia 

Paola, suunicoihay manerayiuLisette, Suzette y nan 
famia 

Aldwin y famiana NewYork 
Angel y famia, Jereld 
Shannon, Sean, Sam 

Cuña: Jessica Franken 

Tur primo y primanan, tur subisiñanan di SabanaGrandi, 
ex Coleganan di D.O.W. y Aeropuerto, coleganan di 
futbol, softball, amigonan, (muchohopi pa menciona), 
demasfamiaFlanegin, Angela,Thiel, Laclé, Croes, Ignacio, 
Ortiz, Ramos-Lanoy, Lugo,Lampe, Maduro, Dirksz, van 
Engelen,Rosel, Carolina, Willems, Tromp,Albertsz, 

Dabian, Erasmus,Franken,Rebolledo, Martijn, 
Hirschfeld,Phillip,Vrolijk, Kelly, Eduwardo, Henriquez, 
Mitchell y Nijenhuis,tursimpatisante di Partido 
Movimiento Electoral di Pueblo (M.E.P) y demasfamia. 

Ta invita pa condolenciadiabierna 13 Maart 2020di 
7or-9or di anochina Aurora Funeral Home. Entiero lo 
tumalugardialuna 16 Maart 2020 di 9or-11 or di 
maintana Aurora Funeral Home y despueslo sali pa 
Santana CatolicoSanta Maria na Sta. Cruz. 
Despensanossinos por a lubidadi mencionacualkierfa- 
mia of conocir den e momentonandificilaki. 



Tel: 583-UOO Fax: 583-1444 

Detencion pa intento di atraco 


Au^ra 

'i¥o*He & ^ftemetton/^ 

"Señor a trata mi segun mi bon conducta, E'la recom- 
pensa mi pa mi man nan limpi, pasobra mi a sigi Señor 
su camindanan y mi no a peca bira lomba pa Dios.Tur Su 
decretonan m'a tene mi dilanti, nunca mi no a rechasa su 
mandamentonan." 

Salmo 18:20-22 

Tres luna despues di a despedi di su querido esposo, a 
habri su halanan pa bula bay serca dje, nos dushi mama, 
wela, bisawela y ruman: 



Sra. Imelda Feliciana -Tromp 

Viuda di Maximo'Chomon'Feliciana 
^29-09-1933- 10-03-2020 


Na nomber di su 
Yiunan: 


Nietonan stima: 


Bisanietonan: 


Haime y Ina Feliciana - Giel 
Shirley y Luty Geerman-Feliciana 
Jacqueline (Jacky) Feliciana 
RyneySaloua Feliciana-Tahrda 
Jary-ann Geerman 
Ixanja Feliciana 
Denixon Fang 
Jessim Feliciana 
Senna Sofia Feliciana 


Pia di morocho stima: Rosa van de Poel-Tromp y famia 
Rumannan: Epifanio y Filomena Tromp-Croes y famia 
Fabian Tromp y Juana Barros y famia 
Swa y cuñanan: Sita Tromp-Hill y famia 

Ida Tromp- de Lange y famia 
Edith Tromp- Croes y famia 
Harry (Chonay) y Mona Feliciana-Ras y famia 
Louisa Feliciana-Winterdaal y famia 

Tuty y Zilfrith Maduro y famia 
Elbert Brunal y famia 
Rodrigo y Derlyn Ramirez y famia 
Cathy Ruys Poodt y famia 
Helen Koolman-de Bie y famia 
Elvira Bejarano 
Ghislaine Sain Same 
Silvia Fingal 
Anselmo Pontilius 
Sonny Vrolijk 

CarinaTromp-Van de Poel 
John Petrochi 
Mildred Navas 
Ronnie Feliciana 
Jolanda Mathilda Werleman 
Tur su subrino y subrinanan, primo y primanan, comper 
y comernan, Grupo Magdalena y Blue Army. 

Ta invita pa asisti na acto di entierro cual lo tuma lugar 
diasabra 14 di maart 2020. Nos defunto stima lo ta 
reposa for di 2'or pa 4'or di atardi na Aurora Funeral 
Home, despues lo sali pa Santana Catolico Pastoor 
Kranwinkel na Paradera. 


Bon bisiñanan: 

Amigonan di cas: 

Ayudantenan: 

Ihanan: 


Boso atencion na despedida di nos Imelda (Meya) stima 
lo ta altamente aprecia. 


Aif^ra 

^^ 

Hesu a bisa"ami ta resureccion y bida; 
esun cu kere den Mi, lo bibaastasi e muri". 

(Huan 11.25) 

Cu inmenso tristesa na nos curason pero conforme cu boluntad 
di Dios nos ta participa cu a fayece cristianamente nos mama, 
suegra, wela y bisa wela stima: 



Sra. Florentina de Cuba-Brete 

Mihor conoci como'Tlora" 

^22-12-1936 -109-03-2020 
Vuidadi Sr.Antonio de Cuba. 

Na nomber di su 

Yiunan: Edna de Cuba y yiu 

Jolanda y FransiscoLimonier-de Cuba 
Mirna y JossyKoolman-de Cuba 
Mirto y Miriam de Cuba-Tromp 
Eveline de Cuba 
Wilfred y Mirla de Cuba-Tromp 
llse y Aldrich Arendsz-de Cuba 
Nietonan: Josmira y Cedric Gei, Josmar Koolman y Rachell 
Semeleer, Jolitza Limonier, Janine Limonier y Robert Tromp 
HildomarLimonier y yiunan 
Milton de Cuba 

Mirjenne de Cuba yJulio Jacobs 
Mitchell y Dieunie de Cuba 
Wilbert de Cuba 

Mirlaine de Cuba y Kevin Simileer 
GiandrickArendsz y Sara Vrolijk 
Marc Arendsz 

Mescos cu nieto: Gabriel Boekhoudt 
Bisanietonan: Jossy-Anne Gei, Kayley Wernet, Jayron Tromp, 
Dayomar y DaylerLimonier, Jylan y Keithan Jacobs 
Emilienne de Cuba 

Mama di subisanietonan: DajanaSemeleer 
Julissa Ras 

Rumannan: tReineta ytPedro Boekhoudty famia 
tBernadina y tGeraldo Thode y famia 
tCatalina ytMiguel Carasquero y famia 
tElizabeth Breteyfamia 

Sway cunjanan: tJuan ytMonica de Cuba y famia 

tLouis ytChristofera de Cuba y famia 
tMario yTheresita de Cuba y famia 
tHipolitay tJoseTromp yfamia 
Zr Renata o.p. 

Rosalinda de Cuba 

Sobrino y sobrinanan, primo y primanan, ihanan, comer y 
compernan, 

Su bon bisiñanan Petra Boekhoudt y famia, Chito y Nena Odor. 
Subrinajeganacas: Rosaria Carasquero. 

De mas famia; Brete, de Cuba, Limonier, Koolman,Tromp, 
Arendsz, Gei, Semeleer, Jacobs, Mardy, Ras, Simileer, Vrolijk, 
Wernet, Boekhoudt,Thode, Carasquero,Everon, Webb, Oduber y 
Kelly. 

Ta invita tur famia, bisiña y conocirnan pa asistina e acto di 
entierrocu lo tumalugardiasabra 14 di maart 2020 pallor di 
maintasaliendofor di Misa Santa Filomena naParaderay 
despuespa SantanaCatolicoPastoorKranwinkelnaParadera. 

Nos defuntostima lo ta reposa for di 9 or di mainta den Misa 
Santa Filomena naParadera. 

Nos kier a pidinosdisculpasi den nos tristeza nos por a lubida un 
of otro familiar. 


WILLEMSTAD - Diahuebs 12 di 
maart 2020 alrededor di 09.07’or, 
a drenta informacion na Central 
di Polis cu den Stenen Koraal un 
atraco a tuma lugar na un ga- 
rashi. 

E unidad policial cu a yega n’e 
sitio a cuminsá cu un investiga- 
cion preliminar. 

A resultá cu tres hómber di cua 
dos cu arma di candela a sor- 
prendé doño di e garashi y bou 
di menasa cu arma di candela a 
pidi pa sén. 

Un di e sospechosonan a maltra- 
tá doño di e garashi na su cara y 
a cuminsá un forsageo entre nan 
dos. 

E victima a logra core bay for di e 
sospechosonan pa pidi yudansa. 
Dado momento e tres sospecho- 
sonan tambe a core bay for di e 
sitio. 

Polis a cuminsá cu un buskeda 
den e área y a detené den Stenen 
Koraal dos di e sospechosonan y 
den Kanga e otro. 

Ta trata di e hómbernan: 
E.J.C.C., di 32 aña di edad; 
A.R.R.F., di 37 aña di edad, 
ámbos nacé na Venezuela; 
R.B.D., di 20 aña di edad, 
nacé na Córsou. 

A presentá tur e sospechosonan 
dilanti un Fiscal auxiliar kende 
a ordená nan encarcelamento 
pendiente di mas investigacion. 



























Diasabra, 14 Maart 2020 


AWEMainta 



Mainta 


E unico corant GRATIS 


Abona awo 

Manda un e-mail na: 
Noticiaiiawemainta.com 
y sKirbi e palabranan: “Amf Kier Abona” 



LIKe nos riba facebooK 

Keda “up to date” ij liKe nos riba facebopK 
www.facebooK.com/awemainta 




Subl riba nos webslte 


www.awemainta.com 


AWEMainta completamente 

DIGITAL 

















